Zacharias Topelius

Zacharias Topelius (også Zachris, 1818–1898) var en finlandssvensk forfatter, avismann og historiker. 

 Liv og virke
Navn
Den opprinnelige form for navnet Topelius var det finske navnet Toppila, som var blitt latinisert av forfatterens tippoldefar og senere justert til Topelius. 

Zacharias er hans dåpsnavn, og dette og forkortelsen Z. ble ofte benyttet som forfatternavn på hans verker. Personlig bentyttet han selv - også i offisielle sammenhenger - helst fortortelsen, eller navneformen Zachris.Topelius, Zachris på kansallisbiografia.fi Særlig før ble formen Sakari benyttet i finske tekster omhandlende Topelius. 
 Bakgrunn
Zacharias var sønn av legen av samme navn, Zacharias Topelius the den eldre (Zacharias Topelius vanhempi), som var den første systematiske samler av finske folkesanger.

Som barn hørte han sin mor, Katarina Sofia Calamnius, synge den finlandssvenske dikteren Frans Michael Franzéns sanger. Da han var elleve år begynte han på skole i Uleåborg (Oulu) der han bodde hos slektninger som var i besittelse av ut utlånsbibliotek; her ble hans fantasi pirret og utviklet ved lesningen av fortellinger og romaner. Han fikk en kristen oppdragelse som preget ham for hele livet.

Topelius ble, etter å ha fått privatundervisning fra Johan Ludvig Runeberg, student i Helsingfors.

Karriere
Han promoverte til doktorgraden i 1840 og redigerte fra 1842 til 1860 Helsingfors Tidningar, hvori han offentliggjorde sine første dikt. Han forfattet også librettoen tiil den første finske operaen Kung Karls Jakt (1852) av Fredrik Pacius.

1852 ble han lektor ved gymnasiet i Wasa, i 1854 ekstraordinær professor for finsk historie ved Helsingfors universitet, i 1863 full professor, i 1876 professor i allmenn historie, den stilling som han stod i frem til han trakk seg tilbake i 1878 med tittelen statsråd.

Gjennom en rekke dikt i romantisk stil, eventyrfortellinger, skolebøker, historiske spenningsromaner og sin pressevirksomhet ble Topelius svært viktig i finsk samfunns- og kulturliv. Han er blant annet kjent for Fältskärns berättelser (fem bind, 1853–1867), som med patriotisk begeistring skildrer Finlands og Sveriges historie fra Gustav II Adolf til Gustav III. Han skrev også fortellinger for barn.

 Bibliografi (i utvalg) 

 Barnebøker 
 Serien Läsning for barn i 8 bind (1865—1896)

 Romaner 
 To historiske romansykluser

 Faglitteratur og essays 
 1856: Naturens bok 
 1875: Boken om vort land 
 1898: Blad ur min tänkebok 

 Dramatikk 
 1854: Regina von Emeritz

Topelius' Samlade skrifter utkom i fire serier i perioden 1899—1912.

 Priser og utmerkelser (utvalg) 
 1873: Kungliga priset
 Referanser 

 Kilder 


 Eksterne lenker 




  Biografi
  Biografi
  Forfatterpresentasjon hos Projekt Runeberg

Kategori:Finske historikere
Kategori:Finske forfattere
Kategori:Svenskspråklige forfattere
Kategori:Finlandssvenske forfattere
Kategori:Finlandssvensker
Kategori:Personer fra Nykarleby
Kategori:Finske salmediktere
Kategori:Skoleledere